সমারসেট ও ইংল্যান্ডের প্রতিভাধর অল-রাউন্ডার কেন পালমারের কনিষ্ঠ ভ্রাতা তিনি। তার মতো তিনিও ডানহাতি ব্যাটসম্যান ও ডানহাতে ফাস্ট-মিডিয়াম বোলিংয়ে অংশ নিতেন। তবে, নিচেরসারিতে তার ব্যাটিং খুব একটা সুবিধের ছিল না। তাস্বত্ত্বেও ১৯৬৭ সালে লিচেস্টারশায়ারের বিপক্ষে নয় নম্বরে ব্যাটিংয়ে নেমে ৮৪ মূল্যবান ইনিংস খেলেছিলেন। এছাড়া, আর কোন পঞ্চাশোর্ধ্ব রানের সন্ধান পাননি তিনি।

১৯৬৫ থেকে ১৯৭০ সময়কালে সমারসেটের পক্ষে প্রথম-শ্রেণীর ক্রিকেট খেলেছেন। ১৯ জুন, ১৯৬৫ তারিখে কেমব্রিজ বিশ্ববিদ্যালয়ের বিপক্ষে প্রথম-শ্রেণীর ক্রিকেটে অভিষেক ঘটে তার। বোলিংয়েও তেমন সুবিধে করতে পারেননি। ১৯৬৯ সালে তার সেরা সময় অতিবাহিত হয়। কাউন্টি চ্যাম্পিয়নশীপের তলানিতে অবস্থান করে তার দল। ঐ মৌসুমে ৬০ উইকেট লাভ করলেও রয় পালমারকে উইকেট প্রতি ৩২ রান খরচ করতে হয়। ১৯৭০ সালে বোলিং গড় আরও দূরে চলে যায় ও উইকেট পিছু ৩৭ রান দিতে হয় তাকে। এরপর তাকে আর দলে রাখা হয়নি।

বিতর্ক
প্রথম-শ্রেণীর ক্রিকেট
ব্যক্তিগত জীবন
আম্পায়ার